b'\n_START_ARTICLE_\nJuan Manuel Fangio\n_START_SECTION_\nAnkstyvas gyvenimas ir lenktyn\xc4\x97s\n_START_PARAGRAPH_\nFangio gim\xc4\x97 1911 m. \xc5\xa0v. Jono Krik\xc5\xa1tytojo min\xc4\x97jimo dien\xc4\x85 Balkar\xc4\x8de mieste, netoli Kieti miesto, Italijoje. Savo lenktynininko karjer\xc4\x85 pilotas prad\xc4\x97jo Argentinoje 1934 m., vairuodamas savo perdirbt\xc4\x85 1929 m. Ford A model\xc4\xaf. \xc5\xa0iuo vairavimo periodu Argentinoje jis lenktyniavo Chevrolet automobilius ir tapo \xc5\xa1alies \xc4\x8dempionu 1940 ir 1941 m. Pirm\xc4\x85 kart\xc4\x85 Europoje jis prad\xc4\x97jo lenktyniauti 1949 m., padedant Argentinos automobili\xc5\xb3 klubui ir Argentinos vyriausybei.\n_START_SECTION_\nFormul\xc4\x97 1\n_START_PARAGRAPH_\nJuan Manuel Fangio, kitaip nei visi Formul\xc4\x97s 1 pilotai, prad\xc4\x97jo savo profesionalo karjer\xc4\x85 vyresnio am\xc5\xbeiaus ir buvo vyriausias pilotas daugumoje lenktyni\xc5\xb3. Tuo metu pilotai lenktyniavo prakti\xc5\xa1kai be joki\xc5\xb3 saugos priemoni\xc5\xb3. \xc5\xbdinomi pilotai, kuriuos Fangio sutiko, buvo Alberto Ascari, Giuseppe Farina ir Stirling Moss._NEWLINE_Pirm\xc4\x85j\xc4\xaf Formul\xc4\x97s 1 sezon\xc4\x85 1950 m. jis prad\xc4\x97jo Alfa Romeo ekipoje, kartu su komandos draugais\xc2\xa0\xe2\x80\x93 Giuseppe Farina ir Luigi Fagioli. Fangio laim\xc4\x97jo visas trejas lenktynes, kuriose fini\xc5\xa1avo, ta\xc4\x8diau Farinos trys pergal\xc4\x97s ir ketvirtoji vieta leido jam laim\xc4\x97ti \xc4\x8dempionat\xc4\x85._NEWLINE_Fangio laim\xc4\x97jo dar tris etapus 1951 m. sezone (\xc5\xa0veicarijoje, Pranc\xc5\xabzijoje ir Ispanijoje) ir sugeb\xc4\x97jo nugal\xc4\x97ti stipri\xc4\x85 Ferrari komand\xc4\x85 bei pasiekti savo pirm\xc4\x85j\xc4\xaf \xc4\x8dempiono titul\xc4\x85._NEWLINE_1954 m. jis lenktyniavo Maserati, o \xc4\xafpus\xc4\x97jus sezonui per\xc4\x97jo \xc4\xaf Mercedes GP gretas. Laim\xc4\x97j\xc4\x99s 8 i\xc5\xa1 12 etap\xc5\xb3 tais metais ir tap\xc4\x99s antr\xc4\x85 kart\xc4\x85 \xc4\x8dempionu, jis toliau t\xc4\x99s\xc4\x97 karjer\xc4\x85 Mercedes komandoje. 1955 m.\xc2\xa0\xe2\x80\x93 dar vieneri s\xc4\x97kmingi metai Fangio. Jis pasiek\xc4\x97 4 pergales ir v\xc4\x97l pakartojo praeit\xc5\xb3 met\xc5\xb3 pasiekim\xc4\x85. Deja, tie metai Formul\xc4\x97je 1 nebuvo s\xc4\x97kmingai\xc2\xa0\xe2\x80\x93 \xc4\x8dempionatas sutrumpintas d\xc4\x97l Le Mano tragedijos, kurioje \xc5\xbeuvo 80 \xc5\xbei\xc5\xabrov\xc5\xb3._NEWLINE_1956 m. Fangio per\xc4\x97jo \xc4\xaf Ferrari gretas, pakeisdamas \xc5\xbeuvus\xc4\xaf avarijoje Alberto Ascari. Fangio fini\xc5\xa1avo pirmas 3 etapuose ir antras visuose likusiuose, bei ketvirt\xc4\x85 kart\xc4\x85 tapo pasaulio \xc4\x8dempionu._NEWLINE_Kitais metais jis sugr\xc4\xaf\xc5\xbeo \xc4\xaf Maserati, kuri naudojo t\xc4\x85 pat\xc4\xaf bolid\xc4\x85, su kuriuo Fangio pasirod\xc4\x97 1954\xc2\xa0m. sezone. Sezon\xc4\x85 pilotas prad\xc4\x97jo trimis pergal\xc4\x97mis i\xc5\xa1 eil\xc4\x97s Argentinoje, Monake ir Pranc\xc5\xabzijoje. Pergal\xc4\x97s Vokietijoje ir antr\xc5\xb3 viet\xc5\xb3 abiejuose likusiuose etapuose vos u\xc5\xbeteko nugal\xc4\x97ti dar viename, jau penktame \xc4\x8dempionate._NEWLINE_Po tiek pasiekim\xc5\xb3 Fangio baig\xc4\x97 karjer\xc4\x85 1958 m., po Pranc\xc5\xabzijos GP. I\xc5\xa1 viso jis laim\xc4\x97jo 24 etapus, startav\xc4\x99s 51\xc2\xa0\xe2\x80\x93 tai geriausias start\xc5\xb3 ir pergali\xc5\xb3 santykis procentais per vis\xc4\x85 sporto istorij\xc4\x85.'